CELEX: C2006/048/12
Language: fi
Date: 2006-02-25 00:00:00
Title: Yhteisöjen tuomioistuimen tuomio, (kolmas jaosto)  15 päivänä joulukuuta 2005 , yhdistetyissä asioissa C-232/04 ja C-233/04 (Arbeitsgericht Düsseldorfin esittämä ennakkoratkaisupyyntö): Nurten Güney-Görres ja Gul Demir vastaan Securicor Aviation (Germany) Ltd ja Kötter Aviation Security GmbH & Co. KG (Direktiivi 2001/23/EY — 1 artikla — Yrityksen tai liikkeen luovutus — Työntekijöiden oikeuksien turvaaminen — Soveltamisala)

25.2.2006   
            
            
               FI
            
            
               Euroopan unionin virallinen lehti
            
            
               C 48/6
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   15 päivänä joulukuuta 2005,
   yhdistetyissä asioissa C-232/04 ja C-233/04 (Arbeitsgericht Düsseldorfin esittämä ennakkoratkaisupyyntö): Nurten Güney-Görres ja Gul Demir vastaan Securicor Aviation (Germany) Ltd ja Kötter Aviation Security GmbH & Co. KG (1)
   
   (Direktiivi 2001/23/EY - 1 artikla - Yrityksen tai liikkeen luovutus - Työntekijöiden oikeuksien turvaaminen - Soveltamisala)
   (2006/C 48/12)
   Oikeudenkäyntikieli: saksa
   Yhdistetyissä asioissa C-232/04 ja C-233/04, jossa on kyse EY 234 artiklaan perustuvista ennakkoratkaisupyynnöistä, jotka Arbeitsgericht Düsseldorf (Saksa) on esittänyt 5.5.2004 tekemillään päätöksillä, jotka ovat saapuneet yhteisöjen tuomioistuimeen 3.6.2004, saadakseen ennakkoratkaisun asioissa Nurten Güney-Görres (C-232/04) ja Gul Demir (C-233/04) vastaan Securicor Aviation (Germany) Ltd ja Kötter Aviation Security GmbH & Co. KG, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J.-P. Puissochet, S. von Bahr, A. Borg Barthet (esittelevä tuomari) ja U. Lõhmus, julkisasiamies: M. Poiares Maduro, kirjaaja: hallintovirkamies K. Sztranc, on antanut 15.12.2005. tuomion, jonka tuomiolauselma on seuraava:
   Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12 päivänä maaliskuuta 2001 annetun neuvoston direktiivin 2001/23/EY 1 artiklaa on tulkittava siten, että kun selvitetään, onko kokonaisuutena arvioitaessa tapauksessa, jossa hankintatoimeksianto on annettu uudelle toimeksisaajalle, tapahtunut tämän artiklan mukainen yrityksen tai liikkeen luovutus, sen toteaminen, että tuotantovälineet on luovutettu itsenäistä taloudellista hyväksikäyttöä varten, ei ole välttämätön edellytys sen toteamiseksi, että nämä tuotantovälineet on luovutettu alkuperäiseltä toimeksisaajalta uudelle toimeksisaajalle.
   
      (1)  EUVL C 228, 11.9.2004.
   
      EUVL C 201, 7.8.2004.